B ควัก 250 ลบ. เข้าถือหุ้น 10% ใน “เดอะ เมกะวัตต์” ขยายลงทุนพลังงานทดแทน
B ควัก 250 ลบ. เข้าถือหุ้น 10% ใน “เดอะ เมกะวัตต์” ขยายลงทุนพลังงานทดแทน
7 พ.ค. 2564

บริษัท บี จิสติกส์ จำกัด (มหาชน) หรือ B เปิดเผยว่า ที่ประชุมคณะกรรมกำรบริษัทฯ ครั้งที่ 11/2563 ซึ่งประชุมเมื่อวันเสาร์ 10 ตุลาคม 2563 ได้มีมติอนุมัติให้บริษัทฯเข้าร่วมลงทุนใน เมกะวัตต์ ร่วมกับผู้ลงทุนอีก 4 ราย คือ บริษัท มิลล์คอน สตีล จำกัด (มหาชน), บริษัท เวฟ เอ็นเตอร์เทนเมนท์ จำกัด (มหาชน),นางสาวพุย หมัน ลี และ นายธนรัชต์ พสวงศ์ (“ผู้ร่วมทุน”)
โดยบริษัทฯ จะเป็นผู้ถือหุ้นสามัญของบริษัท เดอะ เมกะวัตต์ จำกัด จำนวน 1,250,000 หุ้น มูลค่าที่ตราไว้หุ้นละ 100 บาท รวมเป็นเงินลงทุน 125 ล้านบาท คิดเป็นสัดส่วนร้อยละ 5 ของทุนจดทะเบียนทั้งหมดของบริษัทร่วมลงทุน โดยบริษัทได้ชำระเงินลงทุน จำนวน 100 ล้านบาท เมื่อวันที่ 22 ตุลาคม 2563 และ ชำระเพิ่มเติมอีก 25 ล้าน เมื่อวันที่ 8 กุมภาพันธ์ 2564 รวมชำระเงินลงทุนครบ 125 ล้านบาท
ที่ประชุมคณะกรรมกำรบริษัทครั้งที่ 6/2564 ของบริษัท บี จิสติกส์ จำกัด (มหาชน) ซึ่งประชุมเมื่อวันที่ 9 เมษายน 2564 ได้มีมติอนุมัติในหลักการให้บริษัทฯ ลงทุนในบริษัท เดอะ เมกะวัตต์ จำกัด เพิ่มเติมอีก จำนวน 1,250,000 หุ้น มูลค่ำที่ตตราไว้หุ้นละ 100 บาท รวมเป็นเงินลงทุน 125 ล้านบาท
ทั้งนี้ โดยมีเงื่อนไขว่าบริษัทฯ ต้องได้รับการจัดสรรหุ้นจาก บริษัท เดอะ เมกะวัตต์ จำกัด และได้รับความเห็นชอบจากผู้ลงทุนรายอื่นๆ ของเมกะวัตต์ ณ วันที่ 22 เมษายน 2564 เมกะวัตต์ได้จัดสรรหุ้นจำนวน 1,250,000 หุ้น มูลค่าที่ตราไว้หุ้นละ 100 บาท ให้กับ บริษัทฯ และ บริษัทฯ ได้ชำระเงินค่าหุ้นเพิ่มทุนดังกล่าวนี้บางส่วนเป็นเงินจำนวน 31.25 ล้านบาท แล้วเมื่อวันที่ 22 เมษายน 2564 ซึ่งคิดเป็นร้อยละ 25 ของมูลค่าหุ้นที่ตราไว้ของจำนวนหุ้นทั้งหมดที่บริษัทได้รับกำรจัดสรรในครั้งนี้ และต่อมาก็ได้มีการจดทะเบียนหุ้นเพิ่มทุนดังกล่าวนี้ณ กรมพัฒนาธุรกิจการค้ากระทรวงพาณิชย์เรียบร้อยแล้วเมื่อวันที่ 30 เมษายน 2564
ดังนั้น ณ ปัจจุบัน บริษัทฯได้ลงทุนใน บริษัท เดอะ เมกะวัตต์ จำกัด รวมจำนวน 2,500,000 หุ้น มูลค่าที่ตราไว้หุ้น ละ 100 บาท รวมเป็นเงินลงทุน 250 ล้าน คิดเป็นสัดส่วนร้อยละ 10 ของทุนจดทะเบียน 2,500  ล้านบาท และบริษัทฯ ได้ชำระเงินลงทุนไปแล้วบบางส่วนส่วนรวมเป็นเงินจำนวนทั้งสิ้น 156.25 ล้านบาท โดยคาดว่าทางบริษัท เดอะ เมกะวัตต์ จำกัด จะทยอยเรียกชำระเพิ่มเติมให้ครบภายในไม่เกินไตรมาส 4 ของปี 2564